**PRODAJNA POGODBA**

ki jo skleneta

**1. MESTNA OBČINA VELENJE**, Titov trg 1, Velenje,

ki jo zastopa župan Peter Dermol,

Matična številka: 5884268000

ID za DDV: SI49082884

Podračun EZR MOV št: SI56 0133 3010 0018 411

(v nadaljevanju: prodajalec)

in

**2.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv/naslov), ki ga zastopa \_\_\_\_\_\_\_\_\_\_\_\_\_\_\_\_\_

Matična številka/EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV/davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: kupec)

**UVODNE UGOTOVITVE**

1. člen

Pogodbeni stranki uvodoma kot nesporno ugotavljata, da:

* je prodajalec lastnik nepremičnine z ID znakom parcela 964 2454/24, velikosti 12.330 m2, (v nadaljevanju: predmetna nepremičnina);
* predmetna nepremičnina v naravi predstavljata travnik, igrišče in parkirišče, ki se nahaja na območju urejenem z Odlokom o Občinskem prostorskem načrtu Mestne občine Velenje (Uradni vestnik Mo Velenje, št. 2/20, 7/20 in 20/23) in da ima nepremičnina status zazidanega stavbnega zemljišča, v enoti urejanja prostora VE1/120, podrobnejša namenska raba: centralne dejavnosti – osrednja območja (CU);
* sta na predmetni nepremičnini vknjiženi nepravi stvarni služnosti in sicer:

- ID omejitve 23446783: vknjižena služnostna pravica vzdrževanja in obratovanja vročevodnega omrežja, v varovalnem pasu 1 m na vsako stran osi posameznega voda, v korist služnostnega upravičenca Občina Šoštanj, Trg svobode 12, 3325 Šoštanj;

- ID omejitve 23500460: vknjižena služnostna pravica vzdrževanja in obratovanja kanalizacijskega omrežja za odvajanje komunalne in padavinske vode v varovalnem pasu 3 m, merjeno 1,5 m od osi voda na vsako stran osi posameznega voda, v korist služnostnih upravičencev Občina Šoštanj, Trg svobode 12, 3325 Šoštanj in Občina Šmartno ob Paki, Šmartno ob Paki 69, 3327 Šmartno ob Paki;

* lokacijska informacija št. 4780-0097/2021, z dne 28. 8. 2024, je kot priloga sestavni del te pogodbe;
* je za obravnavano območje v Občinskem prostorskem načrtu Mestne občine Velenje predvidena izdelava občinskega podrobnega prostorskega načrta – OPPN;
* je Svet Mestne občine Velenje sprejel Sklep o načrtu ravnanja z nepremičnim premoženjem Mestne občine Velenje za leto 2024 (Uradni vestnik Mo Velenje, št. 23/23) s katerim je odobril prodajo predmetne nepremičnine;
* je prodajalec zavezan k spoštovanju Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18, 61/20-ZDLGPE, 175/20, 78/23 - ZUNPEOVE, 78/23 - ZORR; v nadaljevanju: ZSPDSLS-1) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18; USPDSLS) ter je v skladu z ZSPDSLS-1 in USPDSLS objavil razpis za javno dražbo za prodajo nepremičnine, ki ga je dne …….………. objavil na svojih spletnih straneh (www.velenje.si) in izvedel javno dražbo za prodajo predmetne nepremičnine;
* je kupec s prijavo na javni dražbo in z izborom kupca kot najugodnejšega ponudnika, sprejel pogoje prodaje, navedene v javni dražbi;
* je kupec kot dražitelj v postopku javne dražbe ponudil za predmetno nepremičnino vrednost ……………………EUR;
* kupec in prodajalec s sklenitvijo te pogodbe in z doseženim soglasjem volj zasledujeta skupen interes, da prodajalec proda in prepusti v last in posest nepremičnino z ID znakom 964 2454/24, velikosti 12.330 m2, z namenom izgradnje stanovanjske soseske z zunanjo ureditvijo. Z gradnjo je kupec dolžan začeti najpozneje v roku dveh let od sprejema odloka o OPPN ter dokončati gradnjo in pridobiti uporabno dovoljenje v roku nadaljnjih štirih let;
* preko in ob predmetni nepremičnini potekajo naslednji javni gospodarski, energetski in komunikacijski vodi: vodovod, kanalizacija, toplovod, elektroenergetski in komunikacijski vodi. Na zahodnem robu območja poteka državna cesta RIII-7912 - Kidričeva cesta. Na južnem in vzhodnem robu območja poteka občinska cesta LK 451691;
* se predmetna nepremičnina na severnem delu nahaja v neposredni bližini reke Pake. Varovalni pas na tem odseku meri 15 m. Gre za območje manjše poplavne nevarnosti in običajnih erozijskih zaščitnih ukrepov, kjer se morajo vse ureditve na vodnem in priobalnem zemljišču izvajati v skladu s področnimi predpisi in skladno s pogoji pristojnih upravljavcev;
* se predmetna nepremičnina nahaja v območju kulturne dediščine, podrežim »naselbinska dediščina« – Velenje – mestno jedro, ESD 440. V območjih naselbinske dediščine se ohranjajo varovane enote kot so:
* naselbinska zasnova (parcelacija, komunikacijska mreža, razporeditev odprtih prostorov);
* odnosi med posameznimi stavbami ter odnos med stavbami in odprtim prostorom (lega, gostota objektov, razmerje med pozidanim in nepozidanim prostorom, gradbene linije, itd.);
* prostorsko pomembnejše naravne prvine znotraj naselja (drevesa, vodotoki, itd.);
* prepoznavna lega v prostoru oziroma krajini (glede na reliefne značilnosti, poti, itd.);
* naravne in druge meje rasti ter robovi naselja;
* podoba naselja v prostoru (stavbne mase, gabariti, oblike strešin, kritina);
* odnosi med naseljem in okolico (vedute na naselje in pogledi iz njega);
* stavbno tkivo (prevladujoč stavbni tip, javna oprema, ulične fasade, itd.);
* oprema in uporaba javnih odprtih prostorov;
* zemeljske plasti z morebitnimi arheološkimi ostalinami;
* kupec sam nosi stroške morebitnih prestavitev infrastrukturnih vodov in izgradnjo nove infrastrukture v skladu s pogoji nosilcev urejanja prostora;
* za obravnavano območje je v izdelavi občinski podrobni prostorski načrt - OPPN. Mestna občina Velenje je pripravila izhodišča za začetek priprave prostorskega akta »Občinski podrobni prostorski načrt za enoto urejanja prostora VE 1-120 in del VE 1-122 v Velenju«, št. projekta 35/22, ki jih je junija 2022 izdelala družba Razvojni center PLANIRANJE d.o.o. in »Strokovno podlago za izhodišča – ureditev območja VE1/120 in VE1/122 »Zelenica pošta – Paka« - maj 2022«, ki jo je maja 2022 izdelala družba EFEKT arhitektura d.o.o. Strokovna podlaga in izhodišča so bila 15. 6. 2022 predstavljena javnosti, Sklep o začetku priprave OPPN za območji VE1/120 in VE1/122-del, zelenica Pošta-Paka (OPPN\_12) je bil dne 29. 6. 2022 objavljen v Uradnem vestniku Mestne občine Velenje št. 14/22. Dne 6. 2. 2023 je bila z izdelovalcem prostorskega akta sklenjena pogodba za izdelavo občinskega podrobnega prostorskega načrta za območje VE 1-120 in del VE 1-122 v Velenju. Strokovne podlage in izhodišča ter faze izdelave prostorskega akta so objavljene na: [Prostorski akti v pripravi | velenje.si](https://www.velenje.si/za-obcane/urejanje-prostora-in-varstvo-okolja/prostorski-akti-v-pripravi/)
* da je občinski svet Mestne občine Velenje soglašal z besedilom pravnega posla – prodajne pogodbe za prodajo nepremičnine z ID znakom parcela 964 2454/24, velikosti 12.330 m2,
* Stanovanjski sklad Republike Slovenije ni uveljavljal predkupne pravice *(V primeru, da Stanovanjski sklad RS ne bo uveljavljal predkupne pravice).*

**PREDMET POGODBE**

1. člen

Prodajalec proda, kupec pa kupi in sprejme v last in posest nepremičnino z ID znakom parcela 964 2454/24, velikosti 12.330 m2. Nepremičnina v naravi predstavlja travnik, igrišče in parkirišče.

**KUPNINA**

1. člen

Kupnina za predmetno nepremičnini znaša \_\_\_\_\_\_\_\_\_\_\_\_\_\_\_ **EUR**. Kupec plača davek na promet nepremičnin v višini 2 % na podlagi odločbe, ki jo izda FURS.

Varščina v višini 154.300,00 EUR, ki je bila plačana dne \_\_\_\_\_\_\_\_\_\_\_, se všteje v kupnino, tako da znaša preostanek kupnine za plačilo \_\_\_\_\_\_\_\_\_\_\_\_\_\_\_\_ **EUR**.

Kupec je dolžan poravnati preostanek kupnine v roku tridesetih (30) dni od izstavitve računa na podračun EZR MOV, št: SI56 0133 3010 0018 411. Plačilo kupnine v dogovorjenem roku je bistvena sestavina pogodbe. V kolikor je kupec v zamudi s plačilom kupnine, se zaračunavajo zakonske zamudne obresti.

Stroške v zvezi s sklenitvijo in izpolnitvijo te pogodbe, in sicer stroške notarske overitve pogodbe, stroške zemljiškoknjižnega vpisa, deponažo zemljiško knjižnega dovolila za odkupno pravico ter morebitne druge stroške, nastale v zvezi s to pogodbo, plača kupec.

**IZROČITEV NEPREMIČNINE**

1. člen

Po plačilu celotne kupnine bo prodajalec kupcu izdal brezpogojno zemljiškoknjižno dovolilo, ki bo sposobno za vpis lastninske pravice na kupljeni nepremičnini, v korist kupca.

Kupec izjavlja, da si je predmetno nepremičnino ogledal in mu je znano dejansko stanje, zato jo kupuje po načelu »videno-kupljeno«.

Kupec prevzame kupljeno nepremičnino v posest z dnem plačila celotne kupnine in last z dnem notarske overitve.

Pogodbeni stranki sta soglasni, da je kupec po plačilu celotne kupnine upravičen samostojno vložiti zemljiškoknjižni predlog za vpis lastninske pravice na kupljeni nepremičnini.

**OBVEZNOSTI KUPCA**

1. člen

Kupec se zavezuje, da bo do pričetka gradnje prodajalcu dovolil neodplačno uporabo dela zemljišč, kjer so parkirišča, in sicer za namen parkiranja vozil - modra cona. Prodajalec se zaveže, da bo to zemljišče urejal in čistil.

Kupec se zavezuje začeti z gradnjo najpozneje v roku dveh let od sprejema odloka o OPPN ter končati z gradnjo in pridobiti uporabno dovoljenje v roku nadaljnjih štirih letih.

Rok začetka in zaključka gradnje sta bistveni sestavini prodajne pogodbe v smislu 104. člena Obligacijskega zakonika, zato se v primeru, da kupec ne začne oziroma ne končna z gradnjo v dogovorjenem roku, pogodba razveže po samem zakonu.

Kot instrument utrditve obveznosti glede roka začetka in zaključka gradnje kot bistvenega elementa te pogodbe, pogodbeni stranki sporazumno dogovorita odkupno pravico, ki daje prodajalcu – odkupnemu upravičencu pravno možnost, da v primeru podanih razlogov v dogovorjenem roku lahko uresniči odkupno pravico in odkupi nepremičnino, ki je predmet te pogodbe, po enaki ceni oziroma kupnini kot je navedena v 3. členu, to je …………………..EUR in to pravico zavaruje z vpisom v zemljiško knjigo. Morebitna že izvedena dela bodo ovrednotena na podlagi cenitve uradnega cenilca predpisane stroke.

Prodajalec izjavlja, da odkupne pravice ne bo uveljavljal, če bo kupec najkasneje v dveh letih od sprejema odloka o OPPN začel z gradnjo ter v roku nadaljnjih štirih letih zaključil z gradnjo na predmetni nepremičnini in pridobil uporabno dovoljenje.

Kupec …………………………..…..……………….., naslov ..……………………………………….., MŠ/EMŠO ……..……..……, **izrecno in brezpogojno dovoljuje,** da se v zemljiški knjigi vknjiži **odkupna pravica** za nepremičnino z ID znakom parcela 964 2454/24, za odkupno ceno …………………………. EUR, za obdobje šestih let od sprejema odloka o OPPN, in sicer do 31. 12. 2030, v korist:

**Mestne občine Velenje, Titov trg 1, 3320 Velenje, MŠ: 5884268000.**

V primeru uveljavljanja odkupne pravice bo prodajalec to storil z enostransko pisno izjavo volje, ki jo bo priporočeno poslal kupcu oziroma lastniku nepremičnine.

Za primer uveljavljanja odkupne pravice bo kupec deponiral pri notarju/notarki ……….................………….., zemljiškoknjižno dovolilo za prenos lastninske pravice na predmetu pogodbe na prodajalca – odkupnega upravičenca, katerega bo notar/ka izročila prodajalcu – odkupnemu upravičencu pod pogoji, ki bodo določeni v notarskem zapisniku.

Odkupna pravica v korist prodajalca in njeno zavarovanje v zemljiški knjigi sta bistveni sestavini te pogodbe.

Rok dveh let in nadaljnjih treh let se lahko izjemoma iz objektivnih razlogov podaljša. Za objektivne razloge se štejejo zlasti razlogi, ki so izven sfere kupca. V ta namen se kupec zaveže, da bo po izteku petletnega obdobja, zavarovanega z odkupno pravico, izdal prodajalcu brezpogojno zemljiškoknjižno dovolilo za vpis odkupne pravice, ki daje prodajalcu pravno možnost, da odkupi predmet te pogodbe po ponujeni ceni še za dodatno obdobje, ter v ta namen pri notarju/notarki ……………………...…. ponovno deponiral zemljiškoknjižno dovolilo za prenos lastninske pravice. V tem primeru se za realizacijo odkupne pravice upoštevajo določbe tega člena.

**KONČNE DOLOČBE**

1. člen

Odgovorna oseba s strani prodajalca je Branka Gradišnik, skrbnik pogodbe s strani prodajalca je Bojan Lipnik.

Odgovorna oseba s strani kupca je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, skrbnik pogodbe s strani kupca je \_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora. V kolikor to ne bo mogoče, je za reševanje sporov pristojno stvarno in krajevno pristojno sodišče. Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

Pogodba je nična, v kolikor kdo v imenu ali na račun kupca, predstavniku ali posredniku prodajalca obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev s katerim je prodajalcu povzročena škoda ali je omogočena pridobitev nedovoljene koristi predstavniku prodajalca, posredniku prodajalca, kupcu ali njegovemu predstavniku, zastopniku ali posredniku.

1. člen

Vse spremembe in dopolnitve te pogodbe morajo biti sklenjene v pisni obliki, ker so v nasprotnem primeru brez vsakega pravnega učinka.

1. člen

Ta pogodba je sestavljena v treh (3) enakih izvodih, od katerih prejme prodajalec en (1) podpisan izvod, kupec en (1) podpisan izvod, en (1) podpisan izvod pa je namenjen postopkovni izvedbi te pogodbe.

Ta pogodba je sklenjena in začne veljati, ko jo podpišeta obe pogodbeni stranki.

V \_\_\_\_\_\_\_\_\_, dne \_\_\_\_\_\_\_\_\_\_\_\_\_\_ V Velenju, dne \_\_\_\_\_\_\_\_\_\_\_\_\_\_\_

Številka: 4780-0097/2021

**KUPEC:**  **PRODAJALEC:**

**MESTNA OBČINA VELENJE**

**Peter DERMOL, župan**